Ihminen on kaasukammio, kasvissyöjät piereskelevät eniten

Satu Vikström

Kaikki ihmiset haisevat, milloin mistäkin syystä. Tieteen Kuvalehti antaa tieteellisiä selityksiä pahanhajuisuuksiimme.

Jotkut piereskelevät enemmän ja pahemmin kuin toiset. Pierun laatuun vaikuttaa näet se, mitä syömme.

Pieru syntyy yleensä suolentoiminnan sivutuotteena. Jos syö paljon makeaa, vaikkapa viinikumikarkkeja, suolistoon kertyy runsaasti hiivaa, ja kaasukertymä kasvaa.

Voihan valkosipuli!

Jos hengitys haisee pahalle, syynä on usein huono suuhygienia. Bakteerit hajoittavat ruokaa tuottaen rikkivety-yhdisteitä, jotka haisevat.

Esimerkiksi valkosipulista jää rikkiä kieleen ja elimistöön, jolloin löyhkä tunkeutuu ulos jopa ihohuokosista. Myös maitotuotteet ja juusto saavat hengityksen haisemaan.

Härskiintyneen hajun voi saada itseensä herkuttelemalla ranskalaisilla perunoilla ja öljyssä paistetuilla ruoilla.

Niin terveellisiä kuin vihannekset ovatkin, harmillista on niiden pierettävyys. Kun proteiinit hajoavat rasvahapoiksi ja rikkipitoisiksi molekyyleiksi, siitä ei hyvää hajua seuraa. Kasvissyöjät piereskelevät enemmän kuin muut, etenkin kaalista pitävät.

Ihmisen elimistössä kulkee 7-10 litraa kaasua päivässä. Vain puoli litraa pääsee karkaamaan pieruina.

Tumma suklaa auttaa

Hikoileva ihminen alkaa haista, kun hikirauhasten ympärillä olevat bakteerit hajoittavat hikeä. Puhtaalle iholle nouseva hiki ei haise niin pahalle kuin likaisen ihmisen hiki.

Jalkahien juustomainen haju johtuu bakteerien ja hien yhdistelmästä. Jalan bakteerit synnyttävät jalkahikeä hajoittaessaan voihappoa.

Mikä avuksi, jos haluaa nopeasti korjata tilanteen?

Yksi keino on syödä tummaa suklaata, jossa on paljon magnesiumia. Myös leseistä ja manteleista on apua.

Persiljan pureskelu on valkosipulin ystävän vanha vinkki.